Tallinna Pedagoogikaülikool

Birgy Lorenzi õppemudeli retsensioon
(Kunstiõpetus java abil) 

Tallinn, 2004

Autor: Avar Pentel
Juhendaja: Jaagup Kippar

Üldist

Esialgne teadmuspajas avaldatud õppemudeli idee  "kunstiõpetus java abil" on laiendatud suuremaks projektiks, mis hõlmab igasuguseid materjale, miskunstiõpetusega seotud
(http://www.pelgulinna.tln.edu.ee/birgy/).

Materjali kokkukoondamine ühele veebilehele on iseenesest tänuväärne töö; loodetavasti klikivad lapsed, sellele lehele sattudes enamuse linke läbi ja leiavad sealt mõndagi huvitavat, kuhu hiljem iseseisvalt tagasi pöörduda. 

Mudelid

Alajaotuse "Kunstiõpetus" link "ülesanded" sisaldab ka kogumi õppemudeleid:
"Ülesanded kunstis ja näpuharjutused"
Alljärgnevalt lisan oma kommentaari iga mudeli kohta.

1. Sulatusahju probleem [Java lahendus, Exceli lahendus]

Ehkki mudelis kujutatud kaasus on seotud kunstiõpetusega, siis mudel käsitleb pigem matemaatilist probleemi. See pole muidugi puudus.

2. Peegeldus [Kui Tallinna vanalinnas oleks vallikraav alles].

Mäletan kuidas lapsena avastasin, et asetades peegli püsti mingile pildile, sai näha uusi huvitavaid, vahest lausa ootamatuid tulemusi. 
Kujutan, ette, et kui lastel on võimalik omi pilte peegeldada, siis saab sellest neile üsna lõbus tegevus. Samas avardab nägemist ja fantaasiat. 

3. Lumi pildil [Lumi Tallinna vanalinna suvises päevas]

Sarnaselt eelmisele avardab seegi mudel fantaasiat ning ärgitab eksperimenteerima. Seda kunstiõpetuses just vaja ongi

4. Kujundite pööramine Siin saad kuubikut pöörata

Paljudel inimestel on probleeme, kolmemõõtmeliste objektide ülekandmisel kahemõõtmelisele paberile. Samal ajal on enamik inimesi võimelised tasapinnaliselt fotolt või muult pildilt neid samu objekte enamvähem perfektselt maha joonistama.
Antud mudel võimaldab kolmemõõtmelist objekti, selle eri nurkade all vaadelda juba projitseerituna kahemõõtmelisel elekraanil ja süveneda seostesse, mis sellise ülekande juures kehtivad.

Kindlasti hea mudel ka trigonomeetria õpetamisel, eriti kui koolis õpetatakse samal ajal ka programmeerimist.

5. Kunstipood (Flashis lihtne prototüüp) 

Hea võimalus testida oma teadmisi kunstiõpetuse teoorias.
On aimatav, millises suunas seda projekti saaks edasi arendada.

Kokkuvõtteks

Leheküljel leidub veel mitmeid mudeli tunnustega objekte (näiteks alajaotuse "arvutiõpetus" all), mille analüüsimine siin kujuneks liiga pikaks. 

Tehtud on tänuväärne hulk tööd ja tulemus on huvitav ja hariv.